ak:Fresh | Fresh Namibie | Aandkerk - Die hele Skrif is deur God geïnspireer
Paulus skryf hierdie wonderlike woorde aan Timoteus. Die kern van hierdie woorde behels dat die skrif ons begelei om 'n lewe te leef van waarde. 'n Lewe van waarde vir God behels 'n lewe van gehoorsaamheid.
Wat staan vir jou uit as jy hierdie teks lees?
As jy dink aan hierdie vraag? Watter antwoorde kom by jou op?
Die belangrikste aspek van 'n volwasse verhouding met die Here bring jou en my na die punt om die Here te verheerlik.
Lees weer 2 Timoteus 3:17
Ons het ook 'n verantwoordelikheid teenoor mekaar-
Wat staan vir jou uit in die teks?
God gee vir ons Sy heilige skrif - dis soos die sterre wat vir ons rigting gee.
God gee Sy Heilige Gees in ons harte om ons te begelei in die hantering van die Skrif. Hierdie skrif is ons riglyn om ons te begelei onder leiding van die Helige Gees om 2 Timotues 3:17 te realiseer.
Die skrif is ons rigting en die Heilige Gees begelei ons hierin!
Wanneer ons dink aan die suidekruis is dit 'n konstante punt wat ons op aarde kan gebruik om ons rigting te kry. Hierdie sterre is al vir eeue lank gebruik om rigting te gee. Dink terug aan die eerste keer toe iemand vir jou die suidekruis verduidelik het, dis soos die Heilige Gees wat jou begelei in kern waarhede.
God se woord is tydloos dit gee rigting, maar die Heilige Gees se rol is netso belangrik!
God se woord help ons om God beter te leer ken. Wat is jou kern teks gedeeltes wat jou God beter leer ken het? Wat is daai gedeeltes as jy daaraan dink wat die Helige Gees jou God beter leer ken het?
God se woord help ons Jesus se rol beter verstaan in ons verlossing van sonde. Wat is jou gunsteling teks wat jou gehelp het om jou eie verlossing beter te verstaan? Watter rol het die Heilige Gees in dit gespeel?
God versterk ons met Sy beloftes. Daar is meer as 8000 beloftes in sy woord. Hoe het die Heilige Gees jou dit al laat ervaar?
Hoe het die woord jou al bekwaam om jou roeping uit te leef? Hoe het die Helige Gees jou al versterk om dit te doen?
Martin Luther het 'n appel boom gebruik om te verduidelik hoe 'n mense die Bybel moet lees. Om appels te oes moet jy die hele boom eers skud, dan tak vir tak en dan agter elke blaar kyk. Hierdie het my laat dink hoe gaan ons elkeen om met die woord van God?
Is jy net besig om die boom te skud om is jy besig om aktief agter elke blaar te kyk vir woord van God?
Die Heilige Gees begelei jou in die proses, hoe meer jy toelaat dat die Heilige Gees jou begelei hoe sterker kom die vrug na vore-
Daar is 'n storie van 'n skildery met die 'n skewe toring in 'n bestuurder se kantoor. Elke dag as hy by sy kantoor instap hang dit skeef. Hy het later met die skoonmaker gepraat en gevra hoekom skuif sy die skildery skeef? Sy het geantwoord die toring hang dan reguit.